Bolesť chodidla
Dobrý deň bolesť chodidla v strede na kraji keď chodím prečo to je /čo si na to mozem dať
Dobrý deň,
Ďakujeme za vašu otázku. Bolesť chodidla môže mať niekoľko príčin. Môže byť prejavom úrazu (náraz či zlomenina), preťaženia, zápalu či nesprávneho zaťaženia, ktoré môže súvisieť aj s používaním nevhodnej obuvi. Žial v našej kompetencii nie je určiť príčinu vami popísaných ťažkostí. Je potrebné sa obrátiť na lekára- ortopéda, ktorý na základe potrebných diagnostických vyšetrení určí príčinu a nastaví adekvátnu liečbu.
Na úľavu od bolesti si môžete lokálne aplikovať krém alebo gél s protizápalovým účinkom. Vo forme gélu je
Dr.Max Diclofenac
. Účinnou látkou je diklofenak, ktorý patrí do skupiny liekov označovaných ako nesteroidové protizápalové liečivá (NSAIDs). Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov ale aj pri miernej až strednej závažnej osteoartróze.
Ak vám viac vyhovuje krémová forma, vhodným je napríklad
Ibalgin krém
. Účinnou zložkou je ibuprofén (taktiež NSAIDs). Po aplikácii na postihnuté miesto tlmí zápal, znižuje opuch a potláča bolesť.
Oba uvedené lieky sa bez odporúčania lekára nemajú používať dlhšie ako 2 týždne.
Prajem skorú úľavu od ťažkostí.
S pozdravom
Mgr. Tamara Jakúbeková